## La Generalitat i l’Ajuntament de Polinyà del Xúquer comencen els treballs per a minimitzar l’impacte d’inundacions en el municipi

*** L’actuació consistix en la instal·lació de dos vàlvules antiretorn per a la protecció i canalització de l’aigua**

La Generalitat i l’Ajuntament de Polinyà del Xúquer han iniciat els treballs amb l’objectiu de minimitzar l’impacte de les inundacions en el municipi, que es va vore afectat per les riuades del passat 29 d’octubre de 2024.

Esta actuació, que quan estiga executada evitarà una inundació en la localitat com la que va ocórrer durant l’any passat, forma part de la iniciativa posada en marxa per la Vicepresidència Segona per a la Recuperació, Medi Ambient, Infraestructures i Territori perquè els consistoris puguen agilitzar la contractació d’emergència de les obres necessàries després de les riuades del passat mes d’octubre.

En concret, l’actuació consistix en la instal·lació de dos vàlvules antiretorn per a la protecció davant d’inundacions en el punt d’alleujament del sistema unitari de la xarxa al riu Xúquer. Quan estiguen instal·lades es podrà canalitzar en el municipi l’aigua que es va rebre durant l’episodi d’octubre de 2024.

Les primeres actuacions s’han iniciat després de la firma de l’acord amb l’Ajuntament de Polinyà del Xúquer, i té l’objectiu de garantir que infraestructures essencials que eviten nous problemes derivats de possibles pluges intenses.

Cal recordar que molts ajuntaments afectats per les inundacions fa mesos que esperen les subvencions estatals, el procés de les quals s’ha vist retardat. En este context, la Generalitat atén les necessitats immediates dels municipis, oferint suport directe en la recuperació d’infraestructures crítiques i en la gestió de recursos per a la reconstrucció local.

Des de la Vicepresidència Segona per a la Recuperació, Medi Ambient, Infraestructures i Territori s’està acompanyant als ajuntaments durant tot el procés, des de la planificació fins a l’execució de les obres. Esta col·laboració busca no solament reparar els danys ocasionats per la riuada, sinó també reforçar la resiliència dels sistemes de clavegueram davant de futurs episodis de pluja, contribuint a la seguretat, el benestar i l’estabilitat de les comunitats afectades.

Fecha: 05/11/2025